ถ้ากำลังฉีดวัคซีนพิษสุนัขบ้าอยู่ (ตอนนี้เข็มที่2จาก4ค่ะ) แล้วโดนแมวกัดอีก จำเป็นต้องฉีดเพิ่มมั้ยคะ หรือแค่ฉีดที่กำลังฉีดอยู่ให้ครบ
สวัสดีค่ะ หากกำลังอยู่ในระหว่างคอร์สของการฉีดวัคซีนป้องกันพิษสุนัขบ้า คือฉีดไปแล้ว 2 ครั้ง เหลืออีก 2 ครั้ง (รวมทั้งหมด 4 ครั้ง) แล้วโดยแมวกัดเพิ่มอีก ก็ไม่จำเป็นต้องเริ่มต้นฉีดใหม่ หรือฉีดเพิ่มแต่อย่างใดค่ะ ให้ไปฉีดตามกำหนดนัดเดิมได้เลย โดยวัคซีนที่ได้ฉีดไปแล้ว 2 ครั้ง ก็จะช่วยป้องกันการเกิดโรคได้ค่ะสำหรับบาดแผลที่โดนกัดใหม่ ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ